
AVIZ

asupra propunerii legislative privind eliminarea impozitului pe pensii
În conformitate cu prevederile art.89 din Regulamentul Camerei Deputaţilor, modificat şi completat prin H.C.D. nr. 34/2005, Comisia pentru muncă şi protecţie socială a fost sesizată, pentru dezbatere şi avizare, cu propunerea legislativă privind eliminarea impozitului pe pensii, trimisă comisiei cu adresa nr. P.L.-X 559 din 28 noiembrie 2005.
Potrivit prevederilor art.60 din Regulamentul Camerei Deputaţilor, membrii Comisiei pentru muncă şi protecţie socială au examinat propunerea legislativă mai sus menţionată în şedinţa din 13 decembrie 2005.
În urma dezbaterilor, membrii comisiei au hotărât, cu majoritate de voturi, 
avizarea negativă a propunerii legislative întrucât măsura propusă conduce la reducerea veniturilor bugetare de stat, conform art. 15 din Legea nr. 15/2002 privind finanţele publice.

